मजाहिर उलूम
मजाहिर उलूम (उर्दू: جامعہ مظاہر علوم، سہارنپور‎ ) सहारनपुर, उत्तर प्रदेश में स्थित एक इस्लामी मदरसा है। सआदत अली फकीह ने नवंबर 1866 में इसको शुरू किया था और मजहर नानौतवी और अहमद अली सहारनपुरी ने आगे इसको विकसित किया। इसे भारत में दूसरा सबसे प्रभावशाली और प्रमुख देवबंदी मदरसा माना जाता है। मदरसा के प्रारम्भिक स्नातकों में प्रसिद्ध हदीस विद्वान खलील अहमद सहारनपुरी शामिल हैं। 1983 में मदरसा मजाहिर उलूम जदीद और मजाहिर उलूम वक्फ कदीम में विभाजित हो गया। मौजूदा रेक्टर क्रमशः मुहम्मद आकिल सहारनपुरी और मुहम्मद सईदी हैं।